سبی (خ ن) چیف جسٹس بلو چستان ہائی کورٹ جسٹس جمال خان مندوخیل اِرا دے ئی دورہ غا تدوک آ دے سبی ءِ سر مس۔ اوڑے کمشنر سبی ڈویژن سیدفیصل آغا، ڈی آئی جی سبی سید فدا حسن شاہ، ڈپٹی کمشنر سبی ڈاکٹر محمد یاسر بازئی تون اورا شرفدار آ جج و وکیل و ایلو افسر آک اودے بخیر کریر۔چیف جسٹس بلوچستان نا سبی آ سر مننگ آ پولیس نا چاق و چوبند دستہ اودے گارڈ آف آنر پیش کرے، اوکان پد چیف جسٹس جمال خان مندوخیل سبی ٹی چاکرخان یونیورسٹی نا دورہ ءِ کرے۔ اوڑے او تعلقدار کمامدار آتے لاکالج نا کلاس آتا بنا کننگ کن گام گیج نا پرمان کرے۔ یونیورسٹی نا انتظامیہ بھاز زُوت کلاس آتا بنا نا باور کرفے۔
